มีอาการบางครั้งเหมือนพูดไม่ออก​ เเต่ไม่มีอาการอื่นเป็นๆหายๆนานๆครั้งเป็นประมานไม่เกิน3ถึง5วินาทีมีความเสี่ยงที่จะเป็นหลอดเลือดสมองใหมครับ มีโรคประจำตัวเป็นความดันสูง
สวัสดีค่ะ หากเป็นโรคความดันโลหิตสูง ก็ถือเป็นปัจจัยเสี่ยงอย่างหนึ่งในการเกิดโรคหลอดเลือดในสมองได้ ทั้งนี้ อาการของโรคหลอดเลือดในสมอง มีได้หลากหลาย ได้แก่- อาการแขนขาอ่อนแรงครึ่งซีก ไม่มีแรงยกแขน กำมือไม่ได้ ถือสิ่งของแล้วหลุดจากมือ ไม่มีแรงเดิน เดินเซ ยกขาไม่ขึ้น กระดกเท้าไม่ได้- ชาครึ่งซีกของร่างกาย- ปากเบี้ยว หลับตาไม่สนิทข้างเดียว กินน้ำน้ำก็ไหลจากมุมปาก- พูดไม่ชัด พูดอ้อแอ้คล้ายคนเมาเหล้า นึกคำไม่ออก ใช้คำพูดผิด หรืออาจพูดไม่ได้เลย- ฟังแล้วไม่เข้าใจ ถามอย่างตอบอย่าง- เห็นภาพซ้อน มองเห็นซีกเดียวของลานสายตา เดินชนของ- กลืนไม่ได้ กลืนลำบาก สำลักน้ำหรือแม้แต่น้ำลายตัวเอง- ปวดศีรษะแบบรุนแรงแบบ ร่วมกับอาการอาเจียน- เวียนศีรษะแบบบ้านหมุน มักเป็นร่วมกับการเดินเซดังนั้น หากมีอาการเหมือนพูดไม่ออก คือนึกคำพูดคำพูดไม่ออก โดยเป็นอยู่เรื่อยๆ แบบต่อเนื่อง หรือมีอาการอื่นๆ อีก แนะนำควรรีบไปพบอายุรแพทย์เพื่อตรวจค่ะ แต่หากอาการเป็นมานานแล้ว และนานๆ จะเป็นสักครั้ง ไม่ได้เป็นต่อเนื่อง อาจไม่ได้เกิดจากโรคหลอดเลือดสมอง แต่อาจเกิดจากสาเหตุ เช่น การมีความเครียด หรือวิตกกังวลในขณะนั้น หรือมีอาการง่วง นอนหลับไม่เพียงพอ เป็นต้น ซึ่งหากไม่ได้ส่งผลต่อการใช้ชีวิตประจำวันและการทำงาน ก็ไม่ได้ถือว่าอันตรายอะไรค่ะ